Vidadi Həsənov

**Vidadi İsmayıl oğlu Həsənov** () — Azərbaycan aktyoru, ssenari müəllifi, Azərbaycan Respublikasının xalq artisti (2019), "M. Teatr Production"un bədii rəhbəri (2016-cı ildən), Azərbaycan Respublikası Prezidentinin fərdi təqaüdçüsü (2023-cü ildən).

## Həyatı
Vidadi Həsənov 1958-ci ilin iyulun 16-da Gəncədə anadan olub. Gəncə şəhər 37 saylı məktəbi bitirib. 1979-cu ildə hərbi xidməti başa vurduqdan sonra Cəfər Cabbarlı adına Gəncə dövlət dram teatrında fəaliyyətə başlayıb. 1980-ci ildə isə Azərbaycan Dövlət Mədəniyyət və incəsənət İnstitutunun dram və kino aktyoru ixtisasına daxil olub. İnstitutun Tədris Teatrında aktyor kimi iştirak edib.

Vidadi Həsənov 1986-cı ildə həmin universitetdə müəllim kimi fəaliyyətə başlayıb. Aktyor 1990-cı ildən isə YUĞ teatrında çalışır. Hazırda Mədəniyyət və İncəsənət Universitetinin "Estrada rejissoru" kafedrasının dosentidir. 2008-ci ildə "Şair olmaq istəmirəm" adlı şeirlər kitabı çıxıb.

Avropa kinematoqrafçılar Assosasiyasının xətii ilə 2009-cu ildə Tiflis,2010-cu ildə Moskvada ssenaristlər kursunu keçıərək beynəlxalq sertifikat alıb. Qazaxıstan Respublikasının müstəqilliyinin 20 illiyi münasibətilə 2011-ci ildə Almata şəhərində keçirilən tələbələrin I beynəlxlaq teatr festivalında rəhbəri olduğu kursun tələbələri "Qran-pri" mükafatı alıb.

2016-cı ildə "Media Company"-nin nəzdində yaradılmış "M. Teatr Production"un bədii rəhbəridir.

## Mükafatları
31 iyul 2019-cu ildə Azərbaycan kinematoqrafiyasının inkişafında xidmətlərinə görə Azərbaycanın xalq artisti fəxri adına layiq görülmüşdür.

7 may 2021-ci ildə və 10 may 2022-ci ildə Prezident Mükafatına layiq görülmüşdür. 6 may 2023-cü ildə Azərbaycan mədəniyyətinin inkişafında xidmətlərinə görə Azərbaycan Respublikası Prezidentinin fərdi təqaüdünə layiq görülmüşdür.

## Teatr fəaliyyəti

### Rolları
# N. Gəncəvi "Bişir və Məlixa" — Bişir (Gəncə Dövlət Dram Teatrı)
# M. Şatrov "Göy otlar üstündə qırmızı atlar" — Matros (GDDT)
# S. Vurğun "Komsomol poeması" —Zalımoğlu (GDDT)
# F. Şiller "Qaçaqlar" — Frans Moor (Tədris Teatrı)
# Q. Qorin "Herostratı inudun" — Kleon (TT)
# V. Şukşin "Diribaş adamlar" — Qaraşın (TT)
# N. Şəhriyar "Salam" — Qırmızı paltarlı (Yuğ)
# Kitabi Dədə Qorqud "Oğul" — Dəstəbaşı (Yuğ)
# N. Gəncəvi "Açar" — Mürid (Yuğ)
# A. P. Çexov "Albalı bağı" — Qayev (Yuğ)
# V. Şekspir "Afinalı Timon" — Lyutsiy, Senator, Quldurbaşı (Aktyor Evi)

### Rejissor işi
# R. Rövşən — "Dünya mənə tanış gəlir" (TT)
# A. Şaiq — "Tıq-tıq xanım" (BŞUT)
# Y. Səmədoğlu — "220 nömrəli otaq" (BŞUT)
# Kitabi Dədə Qorqud — "Müqəddimə" (Yuğ)
# R. Rövşən — "Bir qarış" (Yuğ)
# C. X. Cəbran — "Sur" (Yuğ)
# C. Məmmədquluzadə — "Məsəl ya əməl" (Yuğ)
# M. Süleymanlı — "Köç"(Azradio)
# M. Füzuli — "Həqiqətüs süəda" (Azradio)

## Filmoqrafiya
# Bəyin oğurlanması (film, 1985) — Musa
# Burulğan (film, 1986) — Adil
# Dərvişin qeydləri (film, 2013)
# Fatehlərin divanı — Atilla
# Hökmdarın taleyi (film, 2008) — Cavad xan
# İşarəni dənizdən gözləyin (film, 1986) — Adyutant
# Qala (film, 2008) — Əbil müəllim
# Şeytan göz qabağında (film, 1987) — Brokonyer
# Təxribat (film, 1989) — Polis mayoru
# Yalan (film, 2005) — Yavər
# Yuxu yaddaşı (film, 2008)
# Yumruqlarla solo — Qarabəniz
# Güruh-Meksikalı
# Leyli və Məcnun — Leylinin atası
# Çölçü (film, 2012) — Ulu Çölçü (ssenari müəllifi)
# 220 nömrəli otaq (ssenari müəllifi)
# Qağayı (2012)
# Tək olanda qorxma... (teleserial, 2013)
# İçəri şəhər (film, 2015)
# İşıq yolu (film, 2015)
# İkinci güllə (film, 2017)
# Ata ocağı (serial, 2017)
# Sonuncu pərdə (film, 2019)
# Olimpia (film, 2021)
# Hasar (film, 2022)
# Vidaamuyarchi (film, 2024, Hindistan) — Omar

## İstinadlar

## Xarici keçidlər
* "M. Teatr" öz ikinci mövsümünü tamaşaçılara açıq elan edib